22 | 03 | 2017

Pályázati Központ

Debreceni EGyetem

Sajtóközlemény

Elindult a Debreceni Egyetem „A magyar gazdaság versenyképességének növelése a lakosság egészségi állapotát javító népegészségügyi intervenciók célcsoportjainak és tartalmának azonosítása révén” Című, GINOP-2.3.2-15-2016-00005 azonosítószámú projektJe.

|  |  |
| --- | --- |
|  |  |

**A projekt célja a legnagyobb súlyú népbetegségekre (szív-érrendszeri és daganatos betegségek, valamint cukor-betegség) hajlamosító állapotok és kockázati tényezők azonosítása és jellemzése a magyar lakosság esetében és a megszüntetésükre/mérséklésükre hatékonyan alkalmazható, bizonyítékokon alapuló népegészségügyi intervenciók, s azok célcsoportjainak meghatározása. A tervezett kutatások gerincét népegészségügyi genomikai vizsgálatok képezik, melyek kapcsán először vállalkozik kutatócsoport a magyar lakosság (köztük a romák) népbetegségekkel kapcsolatos genetikai kockázatának komplex jellemzésére. Innovatív, originális vizsgálati módszerek kidolgozásával új, nemzetközi szinten is úttörő jelentőségű kockázatbecslési eljárások kerülhetnek szabadalmaztatásra és szűrővizsgálati bevezetésre. A népegészségügyi kutatások eredményeinek szakma- és társadalompolitikai transzlációjára az értékelvű egészségügyi menedzsment szempontrendszere alapján történik javaslattétel. A projekt épít a Debreceni Egyetem Népegészségügyi Karának országosan egyedülálló, nemzetközi szinten is elismert szakmai kvalitásai mellett a „sokkarú” Debreceni Egyetem humán erőforrás bázisára, s a népegészségügyi problémák mérséklésére tervezett intervenciókat komplex (orvos- és egészségtudományi, társadalomtudományi és gazdálkodástudományi) megközelítésben elemzi.**

A projekt kapcsán elvárt konkrét eredmények közül ki kell emelnünk azt a műszerfejlesztést, nevezetesen egy nagy érzékenységű, tömegspektrográffal kapcsolt folyadékkromatográf beszerzését, mely lehetőséget teremt biológiai funkcióval rendelkező lipidek elválasztására és azonosítására, s ezáltal új kockázatbecslő, veszélyeztetettséget előrejelző szűrővizsgálati módszerek kidolgozására.

A magyar általános és roma populációk különböző egészséggel kapcsolatos sajátságokkal jellemezhető csoportjai körében elvégzésre kerülő epidemiológiai és népegészségügyi genomikai vizsgálatok eredményei alapján a legjelentősebb népbetegségekkel szembeni fogékonyság biomarkerei azonosításra kerülnek a projekt keretében, mely új betegségmegelőzési, diagnosztikai és prognosztikai távlatokat nyit.

A célcsoportok, a problémák és a szükségletek pontos azonosítását követően a népegészségügyi intervenciókra komplex megközelítésben születnek ajánlások. A projekt megvalósítása során a résztvevők már jelenleg is igen széleskörű nemzetközin kapcsolatrendszere is tovább erősödik, a kutatási humán erőforrás az utánpótlás nevelés révén is fejlődik, s e kutatócsoport-hálózat tevékenységének eredményeként nemcsak nemzetközi visszhangot kiváltó kutatási eredmények és innovációs fejlesztések születnek, de új K+F projektek sikeres kimunkálásának a feltételei is megteremtődnek.

A projekt számszerűsített vállalásai: 68 publikáció, projekt támogatással 14 új kutató alkalmazása, a tudományos fokozatot szerző kutatók számának emelkedése a projekt megvalósítási ideje alatt 12 fővel.

A kutatási eredmények sikeres transzlációja átütő sikerű magyar népegészségügyi programot alapoz meg, mely a lakosság egészségi állapotának javulásához, gazdasági teljesítőképességének fokozódásához vezet.

Támogatás összege: 1.464.321.227,- Ft (100%)

A projekt megvalósításának kezdete: 2016.09.01

Futamidő: 48 hónap

A projekt szakmai vezetője: Prof. Dr. Ádány Róza

E-mail: adany.roza@sph.unideb.hu